

VALSTYBĖS ĮMONĖS TURTO BANKO

GENERALINIS DIREKTORIUS

# ĮSAKYMAS

# DĖL VALSTYBĖS NEKILNOJAMOJO TURTO, ESANČIO PANEVĖŽYJE, A. SMETONOS G. 35, PERDAVIMO PATIKĖJIMO TEISE

# PANEVĖŽIO PATAISOS NAMAMS

2020 m. gegužės 22 d. Nr. P13-48

Vilnius

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 10 straipsniu ir įgyvendindamas Valstybės turto perdavimo valdyti, naudoti ir disponuoti juo patikėjimo teise tvarkos aprašą, patvirtintą Lietuvos Respublikos Vyriausybės 2001 m. sausio 5 d. nutarimu Nr. 16 „Dėl Valstybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“,

p e r d u o d u Panevėžio pataisos namams valdyti, naudoti ir disponuoti patikėjimo teise valstybei nuosavybės teise priklausantį ir šiuo metu valstybės įmonės Turto banko patikėjimo teise valdomą nekilnojamąjį turtą, esantį Panevėžyje, A. Smetonos g. 35:

1. administracinį pastatą (unikalus pastato numeris – 2792-0000-5011, bendras pastato plotas – 321,28 kv. metro, likutinė vertė 2020 m. balandžio 30 d. – 6 723,74 eurų (šeši tūkstančiai septyni šimtai dvidešimt trys eurai ir septyniasdešimt keturi centai);

2. 3775/8699 dalis garažo (unikalus pastato numeris – 2792-0000-5022, bendras dalies pastato plotas – 37,75 kv. metro, likutinė vertė 2020 m. balandžio 30 d. – 949,71 eurų (devyni šimtai keturiasdešimt devyni eurai ir septyniasdešimt vienas centas);

3. kiemo statinius (unikalus numeris – 4400-0475-6298, likutinė vertė 2020 m. balandžio 30 d. – 0,00 eurų (nulis centų).

Generalinis direktorius Mindaugas Sinkevičius

Parengė

Vilma Petrikienė